
Corticotropin-releasing hormone tartatalmú neuronok funkcionális-morfológiai vizsgálata a Parkinson-kór rotenon modelljében, patkányban

A Parkinson-kór (PD) motoros (tremor, rigor, hypokinesia) és nem nem-motoros (pl. depresszió, szorongás) tünetekkel járó neurodegeneratív kórkép. Munkacsoportunk a hangulatzavar, mint nem motoros tünet hátterét vizsgálja. Korábban összefüggést találtunk az Edinger-Westphal mag centrális projekciójú (cpEW) urocortin-1 (UCN1) tartalmú sejtjeinek károsodása, és a hangulatzavarok között a PD rotenon modelljében. A corticotropin releasing hormone (CRH) és az UCN1 expresszió mértéke között korábban inverz összefüggést találtak, ezért felmerült a kérdés, hogy a PD rotenon modelljében milyen változás következik be a fő CRH-tartalmú rendszerekben.

Célul tűztük ki ezért, hogy megvizsgáljuk a hypothalamicus paraventricularis mag (PVN), a centrális amygdala (CeA) és bed nucleus of stria termialis (BNST) CRH neuronok funkcionális morfológiai változásait.

Oldószerrel kezelt kontrollokkal szemben hat hét subcutan rotenon kezeléssel PD-szerű állapotot idézetünk elő. A kezelt patkányok fele levodopa/benserazid anti-PD terápiát is kapott. Az állatok mozgását rotarod, anhedóniáját cukor preferencia, szorongásukat open field teszttel elemeztük. A morfológiai változásokat RNAscope in situ hibridizáció és immunfluoreszcencia kombinációjával vizsgáltuk.

A rotenon hatására kialakult motoros deficit javult levodopa/benserazid kezelésre, a nem-motoros tünetekkel ellentéteben. A rotenon kezelés nem idézett elő CRH-neuron pusztulást egyik vizsgált régióban sem. Rotenon kezelt állatokban aCrhmRNS mennyisége a PVN és a CeA területén csökkent, melyet nem fordított vissza a levodopa/benserazid kezelés. A CRH neuronok FOSB neuronális aktivitása rotenon kezelés hatására csökkent a CeA és a BNST területén, de nem változott a PVN-ben.

PD rotenon modelljében nem következik be CRH neuron pusztulás. A CRH neuronok működésének változása az cpEW/UCN1-neuronok pusztulása okán kialakuló kompenzatóriukus mechanizmusként értelmezhető, mely a két rendszer közötti inverz kapcsolat eredménye lehet.



